Deg yixef-a nemmeslay-d ɣef taɣessa n taddart n At Ɛisa Uyeḥya gar tmensayt d tetrart, gar talɣa d tsegda n uxxam aqdim d utrar, iberdan, tajmaɛt n yirgazen, d ayen imeyyzen tudert taqburt i mazal ar ass-a di tuget n tudrin n leqbayel, d ayen izemren ad aɣ-d-yefk tikti ɣef tudert n yimezdaɣ n taddart-a, n-wala d akken taddart-a ur tebɛid ara s waṭas ɣef tɣessa-s taqburt, imi ṭṭuqten deg-s yidgan id yesmektayen tudert tamzikit, am yixxamen iqburen i mazal ɣas ulama ddarmen, lemqamat, idgan yurzen ɣer umezruy di tallit tafṛansist am uzṛu Ifri Lbazuka, izenqan n taddart, tajmaɛt n taddart, tiliwa anda tt-nejmaɛent tsednan, d ayen id yessebganen taɣessa n taddart n At Ɛisa Uyeḥya ur nebɛid ara ɣef tɣessa-s tamzikit, imi tesseḥbaber ɣef laṣel-is amenzu, d tukest n lejdud-is.